Vol's Blod

Vol's Blod

Denne kult er ikke anerkendt i de fleste civiliserede lande. den har dog en del magt i Karrnath som de hjalp med at rejse udøde hære under Den Sidste Krig.

Ud ad til tilbyder de magt og evigt liv gennem ritualer der gør en til udød. Det er dog begrænset hvor mange der egentlig bliver gjort til større udøde på trods af hvad de almene tilbedere tror.

Nogle af deres ypperste præster vides at være mumier. Desuden rygtes det at de kan skabe vampyrer og måske endda liches.

Kaius af Karrnath har overfor karaktererne indrømmet at være blevet skabt af "Vol" og siden at have brudt fri og kæmpet for at få sit land ud af kultens klør. Vampyren Ulrich Frost siges også at være kultens skabning.

Elverne kunne belyse lidt flere detaljer som de fleste Khorvairianere ikke kender til. Vol var en halvdrage/halvelver hvis familie håbede foreningen mellem racerne kunne stoppe krigen mellem elvere og drager. Det viste sig at det kunne den men kun fordi de slog sig sammen for at jage hele huset ned og udslette dem alle. Det omtalte hus har været Dødens Hus som kontrollerede det 13ende dragemærke.

Hvilken forbindelse der er til blodskulten og dennes fokus på udøde vides ikke med sikkerhed.

Kaius har oplyst at kultens hovedsæde ligger på en af de nordligt beliggende øer i Lhazar-prinsestaterne.

Den ulovlige terrorist organisation Safirkloens Orden er under kultens kontrol. Dette er der dog ikke mange der ved ud over sikkerhedstjenester og folk der har kæmpet mod dem.